EkBass/fiwiki-20250220-pages-articles huggingface dataset:
Vincent Coupat

Vincent Coupat (s. 19. helmikuuta 1986 Besançon, Ranska) on ranskalainen suunnistaja. Ivernessin MM-kilpailuissa 2015 Coupat saavutti pronssia Ranskan viestijoukkueessa. http://yle.fi/urheilu/naisille_iso_pettymys_mm- suunnistuksessa/8205956 Henkilökohtaisilla matkoilla hänen paras saavutuksensa on sprintin kahdeksastoista sija Lausannen MM-kilpailuissa 2012. Seuratasolla Coupat edustaa Halden SK:ta. == Lähteet == * http://runners.worldofo.com/vincentcoupat.html === Viitteet === Luokka:Ranskalaiset suunnistajat Luokka:Vuonna 1986 syntyneet Luokka:Elävät henkilöt Luokka:Elävät henkilöt
Kenttäpallo

Kenttäpallo oli keskiaikainen jalkapalloa edeltänyt urheilulaji, jossa pallo pyrittiin kaappaamaan ja viemään vastapuolen maaliin. == Säännöt == Pelissä ei ollut sääntöjä, mikä oli merkittävin tekijä joka erotti sen jalkapallosta. Kuuluisin onnettomuus tapahtui vuonna 1280 Newcastle-upon-Tynessä. Henry de Ellingdon juoksi David le Keuta päin. Davidilla oli vyössään veitsi joka pisti Henryä vatsaan ja hän kuoli. Jos Henryllä olisi ollut tuppi tapahtumalta olisi vältytty. Toisaalta veistä käytettiin joskus tarkoituksellisesti. == Lähteet == * Terry Deary; Martin Brown; Meme Saukko: Karmea totuus keskiajasta. Tammi 1999. ISBN 9513114945 Luokka:Urheilun historia
Viron e-asukas

Viron e-asukas () on ohjelma, jolla eri maiden kansalaiset voivat hakea sähköistä henkilöllisyyttä Viroon. Palvelun kautta e-asukkaat pääsevät käsiksi virolaisiin verkkopalveluihin, joiden kautta he voivat esimerkiksi avata maahan pankkitilejä ja perustaa yrityksiä ilman, että heidän täytyy käydä Virossa. Vuonna 2014 Viron hallitus hyväksyi lakiehdotuksen, jonka myötä ulkomaalaiset voivat hakea sähköistä henkilöllisyyttä Virossa. Laki tuli voimaan marraskuussa 2014. Laki ei kuitenkaan mahdollista kansalaisuutta eikä oleskelulupaa. Viron e-asukkuus, joka sisältää sirullisen tunnistekortin, maksaa 100 euroa. Ensimmäinen e-asukkuus myönnettiin 1. joulukuuta 2014 brittiläiselle toimittajalle, Edward Lucasille. Heinäkuussa 2015 e-asukkuutta oli hakenut yli 3 800 ulkomaalaista, joista suomalaisia (916), venäläisiä (442) ja ukrainalaisia (227). Vuoden 2023 loppuun mennessä yli 109 000 ihmistä 181 maasta oli saanut Viron e-asukkaan aseman. Alle kymmenessä vuodessa ohjelman käynnistämisen jälkeen Viron e-asukkaat ovat perustaneet yli 28 500 virolaista yritystä, ja tämä luku kasvaa edelleen nopeasti. == Lähteet == == Aiheesta muualla == *Estonian e-Residency Luokka:Viron talous Luokka:Internet Virossa
Monacon automuseo

Monacon automuseo (La collection de voitures anciennes) on Monacossa oleva automuseo, jossa esillä olevat autot ovat Monacon hallitsijoiden keräämiä. Museon perustana on ruhtinas Rainierin yksityiskokoelma, jonka hänen poikana ruhtinas Albert järjesteli uudelleen vuonna 2012. Museossa on näytteillä musta Chrysler Imperial V8, joka oli vastassa Grace Kellyä Monacon satamassa 12. huhtikuuta 1956 hänen saapuessaan häihinsä. Näytteillä on myös Sunbeam Alpine, jolla Grace Kelly ja Cary Grant ajoivat elokuvassa Varkaitten paratiisi. Suomalaisiin liittyviä autoja museossa ovat Kimi Räikkösen ajama McLaren MP4-19 vuodelta 2004, sekä Ari Vatasen ja Terry Harrymanin MM-rallia vuonna 1985 ajama Peugeot 205 turbo 16. Tiedosto:Le_Zèbre_1911.JPG|Le Zèbre 1911. Tiedosto:Bellanger 1921.JPG|Bellanger 1921. Tiedosto:Packard_Six_326_1926.JPG|Packard 1926. Tiedosto:Nash- Healey_blau.JPG|Nash-Healey 1952. ==Lähteet== == Aiheesta muualla == Luokka:Automuseot Luokka:Monacon rakennukset ja rakennelmat Luokka:Monacolainen kulttuuri
Paltaniementie

Paltaniementie on museotie Paltaniemen kylässä Kajaanissa, Oulujärven etelärannalla. Museotiehen kuuluva Paltaniemen kirkkotie ja kylä sisältyvät Museoviraston inventoimiin valtakunnallisesti merkittäviin rakennettuihin kulttuuriympäristöihin. Paltaniemi kuuluu myös valtakunnallisesti merkittäviin maisema-alueisiin. Matkaa Kajaanin keskustaan on vajaa kymmenen kilometriä.Piltz & Soosalu, 2012, s. 26 Tiestä tuli museotie vuonna 1982. == Museotie == thumb|left|250px|Paltaniementie on korkealla Oulujärven törmällä. Museotien pituus on nykyään 2,95 kilometriä. Siihen kuuluu Pappilanniementie eli yhdystie 19056 ja sen itäpuolella noin 550 metrin mittainen osuus Kirkkoniemi–Paltaniemi maantiestä nro 8801, katunimeltään Sutelantiestä. Pappilanniemessä tien päässä on kääntöpaikka, joka ei kuulu museotiehen.Piltz & Soosalu, 2012, s. 9 Alkuperäinen museotien pituus oli 3,3 kilometriä, lyhennys on johtunut kevyen liikenteen järjestelyistä. Kevyen liikenteen väylää on Pappilanniementiellä maantien 8801 liittymän ja kylätalon välillä noin 40 metrin ja Sutelantiellä noin 80 metrin matkalla. Museotie on keskimäärin 5,9 metriä leveä ja päällystetty pehmeällä asfalttibetonilla.Piltz & Soosalu, 2012, s. 25 Tien varren maisemia ovat näkymät Oulujärvelle ja rantametsä, nauhamainen asutus kylätien varressa, metsäiset maisemat Pappilanniemen päässä ja avoimet viljelymaisemat.Piltz & Soosalu, 2012, s. 22 Liikenneviraston museotiekokoelmassa Paltaniementie edustaa ajallisesti 1600–1700-luvun tieverkon rakentumista. Tie on osa Oulun ja Kuopion välistä varhaista tieyhteyttä, saman välin myöhemmin muodostuneita yhteyksiä edustaa Saviselkä–Piippola-museotie.Piltz & Soosalu, 2012, s. 16 === Tien historia === Paltaniemi asutettiin 1550-luvulla ja 1500-luvun lopussa siitä tuli kirkollinen ja hallinnollinen keskus. Paltaniemeen johtava kesätie teetettiin kulkukelpoiseksi 1610, aluksi vain ratsutieksi. Vuonna 1634 Paltaniemeen oli määrätty maantien varteen kestikievari ja 1682 tie määrättiin tehtäväksi vaunuilla ajettavaksi.Piltz & Soosalu, 2012, s. 11 Oulujärven pohjoispuolelle valmistui vuonna 1857 tie Oulusta Kajaaniin. Paltaniemellä oli vielä merkitystä talvitien osana. Merkitys väheni vasta 1900-luvulla, kun maantien talvikunnossapito vakiintui ja autoliikenne yleensäkin lisääntyi. Paltamon emäkirkolta oli tehty tiepohja Kajaaniin 1651. Museotie on osa tätä tietä ja tien linjauksen oletetaan säilyneen siltä ajalta, samoin tien tasausviivan.Piltz & Soosalu, 2012, s. 12 eli tien keskikohdan korkeusvaihtelun. Paltaniemessä oli Oulujärven pitäjän keskuskylä vuodesta 1599 lähtien ja 1640-luvulta lähtien se oli Paltamon pitäjän kirkonkylä. Kylän hallinnollinen merkitys säilyi 1850-luvulle saakka. Paltaniementien kulttuurikohteita ovat muun muassa Paltamon seurakunnan omistama Paltamon vanha kirkko eli Paltaniemen kuvakirkko museotien varrella ja Eino Leinon syntymäkoti Hövelö tien lähistöllä.Piltz & Soosalu, 2012, s. 13 == Lähteet == * === Viitteet === == Aiheesta muualla == Luokka:Suomen museotiet Luokka:Kajaanin liikenne Luokka:Valtakunnallisesti merkittävät rakennetut kulttuuriympäristöt Suomessa
Finnish Blues Awards

Finnish Blues Awards on suomalainen blues-musiikin palkintogaala, joka järjestettiin ensimmäisen kerran 21. maaliskuuta 2015 Helsingissä, Virgin Oil Co -ravintolassa https://www.facebook.com/groups/finnishbluesawards. == Historia == Ensimmäisessä gaalassa palkittiin vuoden parhaita kolmessa eri kategoriassa sekä jaettiin elämäntyöpalkinto. Gaalassa esiintyivät Robbie Hill, Huff & Puff, Erja Lyytinen, Honey B & T-Bones, Lena & The Slide Brothers, Micke Björklöf & Bluestrip, Little Willie & Night Train, Jo' Buddy & Down Home King III, Helge Tallqvist & Ina Forsman Combo, White Knuckles Trio. Juontajina Lauri "Arno" Ankerman ja Olavi Rytkönen. == Palkitut == ; 2015 * Vuoden yhtye: Micke Björklöf & Blue Strip * Vuoden tulokas: Ina Forsman * Vuoden kappale: Dave Forestfield: I Believe The Change Will Come levyltä Loyal Till The Bitter End * Elämäntyöpalkinto: Eero Raittinenhttp://www.bluesnews.fi/uutiskirje2-2015.htm. Palkittavat valittiin alan tekijöiden toimesta. ; 2016 * Vuoden artisti/yhtye: Erja Lyytinen * Vuoden tulokas: White Knuckles Trio * Vuoden kappale: Micke Björklöf & Blue Strip - Last Train To Memphis * Elämäntyöpalkinto: Esa Kuloniemi ; 2017 * Vuoden artisti/yhtye: Lena & The Slide Brothers * Vuoden tulokas: Emilia Sisco * Vuoden kappale: Lena & The Slide Brothers - The Road You're On * Vuoden tapahtuma: Puistoblues, Järvenpää * Elämäntyöpalkinto: Pepe Ahlqvist ; 2018 * Vuoden artisti/yhtye: Faarao Pirttikangas * Vuoden tulokas: Mara Balls * Vuoden kappale: Dave Forestfield - Me and My Bible (We´re the Devil) * Vuoden tapahtuma: Savonsolmu Beach & Blues Party * Elämäntyöpalkinto: Jo´ Buddy == Lähteet == == Aiheesta muualla == * Finnish Blues Awards Facebookissa * http://www.finnishbluesawards.fi/ Luokka:Suomalaiset musiikkipalkinnot Luokka:Blues
Stratolaunch Systems

Stratolaunch Systems on avaruustoiminta-alan yritys, joka kehittää kiertoratalaukaisujärjestelmää. Järjestelmä koostuu Scaled Composites Stratolaunch -lentokoneesta ja sen kyydistä laukaistavasta kantoraketista. Lentokone nostaa raketin kyydissään korkealle ilmakehään, noin 11 kilometrin lentokorkeuteen. Siellä se pudotetaan lentokoneen kyydistä, minkä jälkeen se kulkee kiertoradalle rakettimoottorillaan. Järjestelmän tavoitteena on maksimissaan 6124 kilogramman hyötykuorma 180-2000 kilometrin kiertoradalle. Paul Allen ja Burt Rutan julkistivat projektin 13. joulukuuta 2012. Allen rahoittaa projektia ja Rutan on lentokoneen valmistajan Scaled Composites:in perustaja. Stratolaunch teki ensilentonsa 13. huhtikuuta 2019. 2-tuntinen koelento tehtiin ilman rakettikuormaa. Samalla siitä tuli siipiväliltään maailman suurin lentänyt lentokone. == Lähteet == Luokka:Avaruustoimintayritykset
Allan Pietarinen

Aarne Allan Pietarinen (4. toukokuuta 1929 Helsinki – 21. elokuuta 2014) oli suomalainen koripalloilija. Työväen Maila-Poikien kasvatti Pietarinen edusti kasvattajaseuraansa SM-sarjassa vuosina 1946–1955. Pisteitä hän teki viidellä eri kaudella. Koripalloliiton tietokannan mukaan Pietarinen saavutti pelaajaurallaan viisi SM-hopeaa ja kolme SM-pronssia mestaruuden jäätyä puuttumaan.baskethotel.com Suomen maajoukkueessa Pietarinen pelasi vuosina 1951–1953 18 ottelua 1,7 pisteen keskiarvolla. Hän kuului Suomen joukkueisiin Ranskan 1951 (Suomi yhdeksäs) ja Neuvostoliiton 1953 (Suomi 12:s) EM- kilpailuissa.Maajoukkueprofiili == Saavutukset == * EM-kilpailut: yhdeksäs 1951, 12:s 1953 * SM-hopeaa 1947, 1949, 1950, 1951 ja 1955 ** SM-pronssia 1952, 1953 ja 1954 == Lähteet == * Allan Pietarinen baskethotel.com * Maajoukkueprofiili Suomen Koripalloliitto * Profiili fiba.com === Viitteet === Luokka:Suomalaiset koripalloilijat Luokka:Vuonna 1929 syntyneet Luokka:Vuonna 2014 kuolleet
Forrest Gump (hahmo)

Forrest Gump on päähenkilö Winston Groomin humoristisessa romaanissa Forrest Gump ja siihen perustuvassa samannimisessä elokuvassa. Elokuvassa häntä esittää Tom Hanks. Forrest Gump on hieman yksinkertainen, mutta vilpitön mies, joka päätyy mukaan useisiin Yhdysvaltain historian merkittäviin tapahtumiin ja saavuttaa menestystä eri ammateissa. Tapahtumat sijoittuvat 1950–1980-luvuille.Forrest Gump , St. James Encyclopedia of Popular Culture, Gale 2000. Vaatii HighBeam-tilauksen. Forrest Gump on lähtöisin Alabamasta, Greenbow-nimisestä pikkukaupungista. Forrestin kielioppi ei ole huippuluokkaa ("Muut pingisjoukkueen pelaajat on tosi mukavia kavereita, ketkä tulee vähän kaikilta elämänaloilta, ja ne on minulle hirmu mukavia. Kinuskit on kanssa mukavia, kovasti toisenlaisia vinosilmiä kuin ne mitä minä näin Vietnamissa. Ensinnäkin nämä on siistiä ja puhtaita vinosilmiä ja oikein kohteliaita. Ja toiseksi nämä ei yritä murhata minua."). Hän koettaa tehdä aina oikein, ja tämä saattaa hänet usein vaikeuksiin ja toisinaan sankaritekoihin. Gumpista tulee muun muassa Vietnamin sodan veteraani, katkarapukasvattaja ja amerikkalaisen jalkapallon sekä myöhemmin pöytätenniksen pelaaja. Kirjassa hänestä tulee myös muun muassa huuliharpisti, painija, astronautti ja shakkimestari, mutta elokuvasta nämä vaiheet on jätetty pois. Forrestin ystävä ja ainoa rakkaus on lapsesta asti tuttu Jenny Curran. Hippinuoruuden jälkeen Jennyn arvomaailma asettuu tasapainoisempiin uomiin eivätkä kaikki Forrestin tekemät ratkaisut miellytä häntä. Forrest Gump tervehtii lähes kaikkia kohtaamiaan ihmisiä sanomalla ”Minun nimeni on Forrest. Forrest Gump”. Gumpin ollessa lapsi, heidän kotiinsa majoittautunut Elvis Presley kehitti Forrestin kummallisesta kävelytyylistä tunnetun lantionheiluttamisliikkeensä. Forrest on vuonna 2012 nimetty Forbesin 15 rikkaimman kuvitteellisen hahmon listalle 5,7 miljardin dollarin omaisuudellaan, jonka Gump ansaitsee sijoittaessaan Apple- yritykseen. Forrest Gump -elokuvassa Forrestin sanotaan olleen inspiraatio iPadille, sillä Steve Jobs halusi tehdä tietokoneen, joka olisi ”tarpeeksi yksinkertainen Forrestille”. ==Lähteet== Luokka:Kirjallisuuden henkilöhahmot Luokka:Elokuvahahmot Luokka:Kuvitteelliset talonmiehet Luokka:Kuvitteelliset sotilaat
Angelina Žuk-Krasnova

Angelina Sergejevna Žuk-Krasnova (, o.s. Žuk, s. 7. helmikuuta 1991 Irkutsk) on venäläinen seiväshyppääjä. Moskva Irkutskajaa edustavan Žuk-Krasnovan valmentajina toimivat Vladimir Šulgin, Sergei Porolin ja Juri Didenko.http://www.european- athletics.org/athletes/group=z/athlete=129835-zhuk-krasnova- angelina/index.html == Ura == Žuk-Krasnova sijoittui vuoden 2013 MM- kilpailuissa Moskovassa finaalin seitsemänneksi. Seuraavan vuoden EM- kilpailuista Zürichistä hän voitti pronssia tuloksella 460. Vuoden 2014 Continental Cupissa Žuk-Krasnova sijoittui toiseksi. Hän voitti alle 23-vuotiaiden EM-kultaa vuonna 2013 Tampereelta ennätyksellään 470. == Ennätykset == === Ulkoradat === Laji Tulos Paikka Päivä Seiväshyppy 470 cm Tampere 13. heinäkuuta 2013 === Sisäradat === Laji Tulos Paikka Päivä Seiväshyppy 467 cm Metz 25. helmikuuta 2015 == Lähteet == Luokka:Venäläiset seiväshyppääjät Luokka:Vuonna 1991 syntyneet Luokka:Elävät henkilöt
Nicaraguan kanava

Nicaraguan kanava on suunniteltu kanava Nicaraguassa. Se yhdistäisi Tyynenmeren ja Atlantin toisiinsa ja kilpailisi siten Panaman kanavan kanssa. Kanavasta tulisi yhteensä 276 kilometriä pitkä ja se kulkisi Keski-Amerikan suurimman makean veden altaan eli Nicaraguajärven läpi, mikä on herättänyt huolta. Rakennustöiden oli alun perin tarkoitus alkaa 22. joulukuuta 2014 ja valmistua vuonna 2020. Nicaraguan hallinto kertoi vuoden 2015 lopulla lykkäävänsä rakennustöiden alkua vuoden 2016 loppupuolelle. Projektin arvioitiin maksavan 50 miljardia dollaria. Urakan sai kiinalaisen miljardööri Wang Jingin johtama sijoittajaryhmä. Projektin aloituspuheissa Wang Jin kaavaili Nicaragualle vaurasta tulevaisuutta kanavan ansiosta, mutta vuonna 2015 hän menetti ison osan miljardiomaisuudestaan. Vuonna 2016 aloitettiin kaivuutöitä, mutta vuoteen 2018 mennessä ne ja kanavalle johtavien teiden rakennustyömaat pysähtyivät. Toukokuussa 2024 Nicaraguan kansalliskongressi peruutti Wangin sijoittajaryhmälle myönnetyn projektiluvanhttps://www.latimes.com/world-nation/story/2024-05-08/nicaragua- cancels-a-controversial-chinese-interoceanic-canal-concession-after-nearly-a- decade. ==Lähteet== ==Aiheesta muualla== Luokka:Kanavat Luokka:Nicaraguan historia Luokka:Toteutumattomat rakennussuunnitelmat
Christoph Harting

Christoph Harting (s. 10. huhtikuuta 1990 Cottbus) on saksalainen kiekonheiton olympiavoittaja. 205 senttimetriä pitkä ja 117 kilogrammaa painava Harting edustaa SCC Berliniä.http://www.european- athletics.org/athletes/group=h/athlete=154965-harting-christoph/index.html Hartingin valmentajana toimii Torsten Schmidt.https://www.leichtathletik.de/nationalmannschaft/athletenportraet/athlet/detail/christoph- harting/ == Ura == Harting sijoittui viidenneksi alle 23-vuotiaiden EM- kilpailuissa 2011. Hän oli mukana vuoden 2013 MM-kilpailuissa Moskovassa, jossa hän jäi karsintaan heitettyään 62,28. Vuonna 2015 hän voitti Saksan mestaruuden ja sijoittui kahdeksanneksi Pekingin MM-kilpailuissa tuloksella 63,94. Amsterdamin EM-kilpailuissa 2016 hän oli neljäs. Vuoden 2016 kesäolympialaisissa Rio de Janeirossa Harting voitti kultaa uudella ennätystuloksellaan 68,37 tuoden kiekonheiton olympiakullan Hartingin perheeseen toisen kerran peräkkäin. Hän voitti Saksan mestaruuden 2018. Berliinin EM-kilpailuissa 2018 hän jäi karsinnassa ilman tulosta. Dohan MM- kilpailuissa 2019 hän karsiutui loppukilpailusta. == Muuta == Hartingin isoveli Robert Harting on kiekonheiton olympiavoittaja, maailmanmestari ja Euroopan-mestari. Christoph Harting on syntynyt viisi kuukautta ennen Saksan jälleenyhdistymistä. Hän työskentelee siviilissä poliisina. == Henkilökohtaiset ennätykset == Laji Tulos Paikka Päivä Kiekonheitto 68,37 m Rio de Janeiro 13. elokuuta 2016 == Lähteet == Luokka:Saksalaiset kiekonheittäjät Luokka:Saksalaiset olympiavoittajat Luokka:Vuonna 1990 syntyneet Luokka:Elävät henkilöt
The Hunger Site

The Hunger Site on vuonna 1999 perustettu ns. click-to-donate -sivusto, joka saa sponsorointitukea sitä vastaan, että sivuston käyttäjät ja vierailijat katsovat sponsorien mainoksia. The Hunger Site kehottaa vierailijoitaan napsauttamaan sivustolla olevaa nappia kerran päivässä. Jokainen eri käyttäjän painallus johtaa sivuston mukaan lahjoitukseen, joka vastaa 2,5 dl:n ruokamäärää. The Hunger Site ei ole hyväntekeväisyysjärjestö; se on voittoa tavoitteleva yhdistys, joka lahjoittaa mainoksista saatavia tuottoja valikoiduille hyväntekeväisyysjärjestöille. Tällä hetkellä ne ovat Millenium Promise, Food Recovery Network, Partners in Health, Feeding America ja Mercy Corps. Sivuston omistaa nykyisin CharityUSA.com. == Historia == The Hunger Site -yhdistyksen ja sivuston perusti vuonna 1999 Yhdysvaltain Indianan Bloomingtonista kotoisin oleva tietokoneohjelmoija John Breen. Yhdistys oli alun perin voittoa tavoittelematon, ja sivustosta tuli nopeasti suosittu. Breen myi sivuston kasvavien kulujen takia GreaterGood:lle julkistamattomaan hintaan helmikuussa 2000.Lewin, Tamar (2000-12-11) In a charitable mood? Just pick, then click, New York Times Heinäkuussa 2001 IT-kuplan puhkeamisen jälkeen GraterGood lopetti toimintansa menetettyään 26 miljoonaa dollaria pääomasijoituksia. Samana vuonna yksityinen, tuottoa tavoitteleva CharityUSA.com osti yhtiön miljoonalla dollarilla. Asia Week: Enterprise == Lähteet == Luokka:Yhdysvaltalaiset hyväntekeväisyysjärjestöt Luokka:Verkkosivustot
Irrational Man

Irrational Man on vuonna 2015 ensi-iltansa saanut draamaelokuva, jonka on käsikirjoittanut ja ohjannut Woody Allen. == Näyttelijät == == Aiheesta muualla == * * * * * Luokka:Vuoden 2015 yhdysvaltalaiset elokuvat Luokka:Yhdysvaltalaiset draamaelokuvat Luokka:Woody Allenin ohjaamat elokuvat
Renault Maxi Mégane

Renault Maxi Mégane on Renault Sportin 1990-luvulla Mégane Coupén pohjalta kehittämä 2,0-litraisen kit car -määrittelyn täyttävä ralliauto. Maxi Mégane edusti merkkiä virallisesti Ranskan ralleissa vuosina 1996 ja 1997 kuljettajinaan Philippe Bugalski, Jean Ragnotti ja Serge Jordan. MM-tasolla Maxi Mégane oli mukana vuosina 1998 ja 1999 Renault Dealer Rallying UK:n ja Renault Elf Dealer Rallying -tiimien ajattamana. Kuljettajina toimivat britti Martin Rowe ja suomalainen Tapio Laukkanen. === Moottorit === Malli Iskutilavuus (cm³) Teho Vääntö 2.0 16V F7R710 1 995 285 hv 360 Nm === Voitot === No. Kausi Kilpailu Kuljettaja Kartanlukija 1 1996 40ème Tour de Corse – Rallye de France Philippe Bugalski Jean-Paul Chiaroni == Aiheesta muualla == Maxi Mégane Luokka:Ralliautot
Jake Short

Jake Short (s. 30. toukokuuta 1997) on yhdysvaltalainen näyttelijä, joka tunnetaan muun muassa roolistaan televisiosarjassa A.N.T. – Aikaistetut nuoret taiturit. == Aiheesta muualla == * Luokka:Yhdysvaltalaiset näyttelijät Luokka:Vuonna 1997 syntyneet Luokka:Elävät henkilöt
Corveyn luostari

Corveyn luostari on luostari Saksassa Höxterin kaupungissa. Se perustettiin vuonna 815, ja se kukoisti 1200-luvulle saakka. kolmikymmenvuotisen sodan aikana se kärsi pahoin, mutta luostari rakennettiin kuitenkin uudelleen. Luostari lisättiin 2014 Unescon maailmanperintöluetteloon. == Historia == Corveyn luostari perustettiin Kaarle Suuren seuraajan Ludvig Hurskaan aikana. Se perustivat 815 Picardiesta Corbien luostarista lähetetyt munkit. Nykyiseen paikkaansa luostari siirtyi 822, mikä onnistui sen jälkeen, kun Ludvig Hurskas oli siirtänyt alueen omistuksen munkeille. Karolingit antoivat benediktiiniluostarille sille oikeudet valita vapaasti apottinsa sekä markkina- ja rahanlyöntioikeudet. Lisäksi pyhän Vituksen pyhäinjäännökset siirrettiin sinne 836 Saint-Denis’n basilikasta.Icomos, s. 231. Corveyn luostarista tuli nopeasti kulttuurinen ja uskollinen keskus, jossa oli koulu ja kirjasto. Sen länsipuolelle syntyi yksi suurimmista karolingiasutuksista, joka muodostui Höxterin ja Coreyn kaupungeista. Corvey kehittyi kaupungiksi 800–1100-luvuilla. Se linnoitettiin 1100-luvun puolivälissä, ja Weserjokeen rakennettu silta ja itsehallinnollinen lautakunta vahvisti sen taloudellista ja hallinnollista autonomiaa. Apotti Wibaldin aikana 1145–1159 luostarin vuosina 873–885 rakennettua kolmikerroksista rakennelmaa muokattiin nykyiseen kaksitorniseen ulkoasuunsa. Höxterin kaupunkilaisten ja Paderbornin piispan muodostama liittouma tuhosi Corveyn 1265, eikä kaupunki toipunut siitä. Luostari oli jo tässä vaiheessa menettänyt suurimman merkityksensä, ja pyhän Vituksen pyhäinjäännökset siirrettiin 1355 Prahan katedraalin luostarikirkkoon. Corveyn luostarin merkittävyys kasvoi uudestaan 1500-luvulla, mutta kolmikymmenvuotisen sodan aikana luostari kärsi pahoin: isoja osia kirjastosta ja pyhän Vituksen pyhäkkö tuhoutui. Länsikköä lukuun ottamatta kirkko tuhottiin 1665. Luostarin uusi kirkko rakennettiin 1667–1671. Sen suunnittelivat pääosin kapusiinipappi Polykarp ja arkkitehti Niclas Dentel, ja se vihittiin käyttöön 1683. Luostarin uudelleenrakentainen aloitettiin 1699 apotti Florenz von dem Felden aikana ja saatiin päätökseen 1714 apotti Maximilian von Horrichin aikana. Seuraavat apotit rakennuttivat lisärakennuksia. Luostari sekularisoitiin 1792 ja muutettiin hiippakunnaksi, jona se pysyi vuoteen 1825. Wienin kongressin jälkeen luostari siirtyi Ratiborin herttuan omistukseen. Se on ollut siitä saakka kuulunut Ratiborin herttuaperheeseen kuuluvalle Corveyn prinssille. Corveyn luostaria kunnostettiin laajamittaisesti 1947–1966, jolloin sen länsikkö pyrittiin muuttamaan takaisin karolingiaikaiseen ulkoasuunsa. == Lähteet == * === Viitteet === == Aiheesta muualla == Luokka:Höxterin piirikunta Luokka:Saksan luostarit Luokka:Unescon maailmanperintökohteet Saksassa Luokka:Nordrhein- Westfalenin rakennukset ja rakennelmat
Sima (yhtye)

Sima on turkulainen yhtye, jonka muodostavat tuottajakaksikko Jussi Tiainen ja Mathias Hermansson. Yhtye perustettiin huhtikuussa 2014, kun Tiainen ja Hermansson alkoivat tekemään ensimmäistä yhteistä kappalettaan ”Tanssilattialla”. Nimensä yhtye sai, kun sille haluttiin lyhyt ja ytimekäs nimi ja yhtye perustettiin juuri ennen vappua. Sima julkaisi ensimmäisen singlensä ”Tanssilattialla” omakustanteena huhtikuun lopulla 2014. Omakustanteesta huolimatta se nousi YleX-radiokanavan soittolistalle sekä kanavan toimittajan Venla Kokkosen ”viikon tehobiisiksi”. Kappaleen saavuttaman suosion myötä yhtye allekirjoitti levytyssopimuksen levy-yhtiö Sony Musicin kanssa. Yhtyeen esikoisalbumi Tanssilattialla julkaistiin syyskuussa 2015. Albumilta on julkaistu singleinä nimikappaleen lisäksi kappaleet ”Semihyvä boogie”, ”Mul on ikävä”, ”Saariston tytöt” sekä ”Tää on rakkautta”, jolla on mukana myös Neon 2 -yhtyeen solisti Jussi Rainio. Sima ilmoitti maaliskuussa 2018 soittavansa jäähyväiskeikkansa Helsingissä ja Turussa toukokuussa 2018. == Diskografia == === Albumit === Nimi Julkaisutiedot Lista Myynti Albumilista Tanssilattialla *Julkaistu: 4. syyskuuta 2015 *Formaatti: CD / Digitaalinen *Levy-yhtiö: Sony Music #24 – === Singlet === Vuosi Single Latauslista Singlelista Radiolista Albumi 2014 ”Tanssilattialla” – – 95 Tanssilattialla ”Tää on rakkautta” (mukana Neon 2) – – 58 2015 ”Semihyvä boogie” – – 81 ”Mul on ikävä” – – 71 ”Saariston tytöt” – – – 2016 ”P.O.P. (Popeda on paras)” (mukana Heikki Kuula) – – 84 ”Ihanaa” – – – 2017 ”Me ei kuolla pitkään aikaan” – – – ”Niinku mun unissa” – – – === Musiikkivideot === * Tanssilattialla * Tää on rakkautta (Ohj. Joel Jyränti) * Semihyvä boogie (Ohj. Sami Joensuu) * Mul on ikävä (Ohj. Marek Sabogal) == Lähteet == == Aiheesta muualla == * Yhtyeen kotisivut Luokka:Suomalaiset musiikkituottajat Luokka:Suomalaiset popyhtyeet
Tanssilattialla

Tanssilattialla voi tarkoittaa seuraavia asioita: * Tanssilattialla, turkulaisen Sima-yhtyeen albumi vuodelta 2015 * ”Tanssilattialla”, turkulaisen Sima-yhtyeen kappale vuodelta 2014 * ”Tanssilattialla”, laulaja-lauluntekijä Anssi Kelan kappale vuodelta 2015
Vaasa Wishpooshs

Vaasa Wishpooshs on vuonna 2007 perustettu vaasalainen lacrosseseura, jonka alaisuudessa pelaavat miesten field- ja box-lacrossejoukkueet. Seuran fieldlacrossejoukkueet tunnetaan nimillä Vaasa Wishpooshs, kun taas box lacrossejoukkueen nimi on Sons of Odin. Vaasa Wishpooshs on voittanut yhteensä viisi mitalia SM-sarjassa: Vuosina 2008, 2009, 2010, 2011 ja 2012 miesten joukkue on voittanut SM-pronssia. == Saavutukset == Fieldlacrosse: * SM- pronssi: 5 (2008, 2009, 2010, 2011, 2012) == Lähteet == Luokka:Suomalaiset haavipalloseurat Luokka:Vaasalaiset urheiluseurat Luokka:Vuonna 2007 perustetut urheiluseurat
Rampage – murhaaja

Rampage – murhaaja (VHS-videona nimellä Murhaaja, Rampage) on William Friedkinin ohjaama yhdysvaltalainen rikoselokuva vuodelta 1987. Sen pääosia näyttelevät Michael Biehn (mm. 'Terminator – tuhoaja'), Alex McArthur ja Grace Zabriskie.Ebert, Roger: "Friedkin Sees Shrinks on `Rampage'." Chicago Sun- Times 1.11.1992. Haettu 1.11.2016 palvelusta HighBeam Research (vaatii tilauksen). Elokuva kertoo Charles Reecestä (McArthur), joka on murhannut viisi ihmistä brutaalisti Stocktonin kaupungissa, Kaliforniassa. Anthony Fraser (Biehn) on piirisyyttäjä, joka osallistuu Reecen oikeudenkäyntiin ja yrittää saada tälle kuolemantuomiota. Elokuva perustuu löyhästi Richard Trenton Chasen tekemiin murhiin 1970-luvun lopulla Kalifornian Sacramentossa, sekä William P. Woodin niistä tekemään kirjaan.Howe, Desson: "Legal System On `Rampage'." The Washington Post 30.10.1992. Haettu 1.11.2016 palvelusta HighBeam Research (vaatii tilauksen). Elokuva valmistui jo vuonna 1987, mutta Miramax päästi sen teatterilevitykseen vasta 1992, jolloin elokuvaan lisättiin vaihtoehtoinen lopetus. Suomessa Rampage sai ensi-iltansa 28. heinäkuuta 1989. == Roolit == == Arvioita == Video-oppaassa vuodelta 1994 Kari Salminen pitää Murhaajaa älykkäästi kirjoitettuna ja pelottavalla intensiteetillä ohjattuna oikeussalidraamana. Hän antaa sille neljä tähteä viidestä, mikä vastaa sanallista arviota ”erinomainen”. == Lähteet == Luokka:Vuoden 1987 yhdysvaltalaiset elokuvat Luokka:Yhdysvaltalaiset rikoselokuvat
Kaj Gustafsson

Kaj-Olof Gustafsson (etunimet esiintyneet myös muodossa Kaj Olof, 24. joulukuuta 1928 Helsinki – 5. elokuuta 2017 Mäntsälä) oli suomalainen koripalloilija. Työväen Maila-Poikien kasvatti Gustafsson edusti kasvattajaseuraansa SM-sarjassa vuosina 1946–1959. Pisteitä hän teki kahdeksalla eri kaudella. Koripalloliiton tietokannan mukaan Gustafsson saavutti pelaajaurallaan viisi SM-hopeaa ja kolme SM-pronssia mestaruuden jäätyä puuttumaan.baskethotel.com Suomen maajoukkueessa Gustafsson pelasi vuosina 1950–1953 24 ottelua 0,9 pisteen keskiarvolla. Hän kuului Suomen joukkueisiin Ranskan 1951 (Suomi yhdeksäs) ja Neuvostoliiton 1953 (Suomi 12:s) EM-kilpailuissa.Maajoukkueprofiili == Saavutukset == * EM-kilpailut: yhdeksäs 1951, 12:s 1953 * SM-hopeaa 1947, 1949, 1950, 1951 ja 1955 ** SM-pronssia 1952, 1953 ja 1954 == Lähteet == * Kaj Gustafsson baskethotel.com * Maajoukkueprofiili Suomen Koripalloliitto * Profiili fiba.com === Viitteet === Luokka:Suomalaiset koripalloilijat Luokka:Vuonna 1928 syntyneet Luokka:Vuonna 2017 kuolleet
Keijo Hynninen

Keijo Kaino Hynninen (28. marraskuuta 1929 Helsinki – 22. marraskuuta 2020Kuolinilmoitus, Aamulehti 20.12.2020, s. B20) oli suomalainen koripalloilija. Sörnäisten NMKY:n kasvatti Hynninen edusti kasvattajaseuraansa miesten SM-sarjassa vuosien 1950–1963 välillä yhteensä kahdeksan kautta tehden jokaisella pelaamallaan pääsarjakaudella yli 12 pistettä ottelua kohden. Hynninen saavutti pelaajaurallaan neljä SM-hopeaa ja kaksi SM-pronssia.Keijo Hynninen – Suomen Koripalloliitto Suomen miesten maajoukkueessa Hynninen pelasi vuosina 1950–1956 19 ottelua 5,3 pisteen keskiarvolla. Hän kuului Suomen 12:nneksi sijoittuneeseen joukkueeseen Neuvostoliiton EM-kilpailuissa 1953. Hynninen pelasi myös Nizzan MM-karsinnoissa 1950.Maajoukkuetilastot – Suomen Koripalloliitto Hynninen kuoli 90-vuotiaana marraskuussa 2020. == Saavutukset == * EM-kilpailut: 12:s 1953 * SM-hopeaa 1952, 1953, 1954 ja 1956 ** SM-pronssia 1950 ja 1955 == Lähteet == * Keijo Hynninen Suomen Koripalloliitto * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1929 syntyneet Luokka:Vuonna 2020 kuolleet
Tanssilattialla (albumi)

Tanssilattialla on suomalaisen Sima-yhtyeen 4. syyskuuta 2015 julkaistu esikoisalbumi. Albumia ovat ollet tuottamassa muun muassa Hannu Korkeamäki ja Mikko Tiainen. Albumi ylsi parhaimmillaan Suomen virallisen albumilistan sijalle 24. Ensimmäisen singlen ”Tanssilattialla” yhtye julkaisi omakustanteena 24. huhtikuuta 2014. Single julkaistiin Sony Musicin kanssa solmitun levytyssopimuksen myötä uudelleen 14. toukokuuta 2014. Toinen single ”Tää on rakkautta” julkaistiin 5. syyskuuta 2014. Kappaleella on mukana myös Neon 2 -yhtyeen solisti Jussi Rainio. Albumilta on julkaistu myös singlet ”Semihyvä boogie” 27. helmikuuta 2015 ja ”Mul on ikävä” 5. kesäkuuta 2015. == Kappaleet == == Lähteet == Luokka:Vuoden 2015 esikoisalbumit Luokka:Suomalaiset popalbumit
Olli Arppe

Olli Elis Arppe (14. maaliskuuta 1930 Helsinki – 4. toukokuuta 2016 HelsinkiKuolinilmoitus Helsingin Sanomat 4.6.2016 s. C 19) oli suomalainen koripalloilija. Sörnäisten NMKY:n kasvatti Arppe edusti kasvattajaseuraansa SM-sarjassa vuosien 1950–1959 välillä tehden pisteitä seitsemällä eri kaudella. Koripalloliiton tietokannan mukaan Arppe saavutti pelaajaurallaan neljä SM-hopeaa ja kaksi SM-pronssia mestaruuden jäätyä puuttumaan.baskethotel.com Suomen maajoukkueessa Arppe pelasi vuosina 1950–1951 14 ottelua 2,0 pisteen keskiarvolla. Hän kuului Suomen yhdeksänneksi sijoittuneeseen joukkueeseen Ranskan EM-kilpailuissa 1951.Maajoukkueprofiili == Saavutukset == * EM-kilpailut: yhdeksäs 1951 * SM-hopeaa 1952, 1953, 1954 ja 1956 ** SM-pronssia 1950 ja 1955 == Lähteet == * Olli Arppe baskethotel.com * Maajoukkueprofiili Suomen Koripalloliitto * Profiili fiba.com === Viitteet === Luokka:Suomalaiset koripalloilijat Luokka:Vuonna 1930 syntyneet Luokka:Vuonna 2016 kuolleet
Nilgiri (tee)

Nilgiri-tee on Etelä-Intian Nilgirivuorten (sinisten vuorten) seudulla tuotettua teetä. Nilgirivuoret on yksi eteläisen Intian arvostetuimpia teentuotantoalueita. Nilgiri-tee on myös eräs Intian alueellisesti brändätyistä teenimikkeistä. Seudun teenviljelyä pyrittiin aloittamaan jo vuonna 1832, jolloin brittien seudulle perustaman asutuksen apulaiskirurgi tilasi teepensaita Kiinasta huomattuaan muiden Camellia-suvun kasvien viihtymisen seudulla. Vuonna 1835 osa tilatuista teepensaista onnistuttiin saamaan kasvamaan Nilgirin Kettin koetilalla. Kiinasta tuotujen teesiementen avulla käynnistettiin Coonooriin Nilgirin ensimmäinen varsinainen kaupallinen teeviljelmä. Thiasholan ensimmäinen teetila seurasi vuonna 1859, ja samoihin aikoihin myös Kalhattyn läheinen Dunsandlen teetila. Nonsuch-teetila sai alkunsa 1860 ja Kotagirin ensimmäinen teetila perustettiin noin 1863. Seudun teeviljelmät sijaitsevat 800–2 500 (1 158–2 400) metrin korkeudella merenpinnasta. Seudulle osuu kaksi monsuunikautta vuodessa: sekä lounaismonsuuni että koillismonsuuni satavat Nilgirissä. Vuotuinen sademäärä on silti vain noin 1 000–1 200 mm suurimmassa osassa seutua. Satoa saadaan kerättyä vuoden ympäri. Suurin osa alueen noin 85 miljoonan teekilon vuosituotannosta on mustaa teetä, josta enemmistö valmistetaan teollisella CTC-menetelmällä. Nilgirin teealueella tuotetaan myös irtoteetä ortodoksisella valmistusmenetelmällä ja osa tästä tuotannosta on vihreää tai oolong-teetä, hieman myös valkoista teetä. Parhaimpana pidetään talvikaudella (joulu–maaliskuu) kerättyä ortodoksisella valmistusmenetelmällä tuotettua teetä. Nilgiri mountain view.jpg|Näkymä Nilgirivuorilta. Kuvan alaosassa voi nähdä teeviljelmiä. Tea Gardens at Nilgiris.jpg|Teeviljelmiä. Glenmorgan Tea estate, Ooty.jpg|Glenmorgan-teetilan viljelmää Nilgirin Ootyssä. Ooty Thé Plantation.JPG|Avomaan teeviljelmää Nilgirin Ootyssä. Tea farm at Ooty 1.jpg|Osin puilla varjostettu viljelmä. Tea factory and tea plantation.jpg|Teetilan tuotantorakennuksia Nilgirin seudulla. ==Lähteet== ==Aiheesta muualla== *Nilgiri (tee-magazin.de) *Regions - India - Nilgiri (chadotea.com) *Coonoor Estate Nilgiri Black Tea from Single Origin Teas (16.4.2015) (teajourneyman.com) Luokka:Musta tee Luokka:Tamil Nadu Luokka:Intialaiset juomat
Yasutarō Koide

Yasutarō Koide ( Koide Yasutarō, 13. maaliskuuta 1903 – 19. tammikuuta 2016) oli japanilainen, josta tuli maailman vanhin elossa oleva mies Sakari Momoin kuoleman jälkeen 5. heinäkuuta 2015. Hänestä tuli vanhin Aichin prefektuurissa asuva ihminen 31. maaliskuuta 2014. Hän asui Moriyama-kussa, Nagoyassa. Hän muutti Nagoyaan 106-vuotiaana. 110-vuotiaana Koide pystyi vielä lukemaan sanomalehtiä ilman silmälaseja ja syömään ilman tekohampaita. Koiden kuoltua maailman vanhimman miehen titteli siirtyi puolalaissyntyiselle israelilaiselle Yisrael Kristalille (15. syyskuuta 1903 – 11. elokuuta 2017). == Lähteet == Luokka:Yli 110-vuotiaiksi eläneet japanilaiset Luokka:Vuonna 1903 syntyneet Luokka:Vuonna 2016 kuolleet
Taulusieni

Taulusieni on esimerkiksi kouluissa liitutaulun puhdistamiseen käytettävä esine. Taulusieniä valmistetaan nykyisin ainakin viskoosista tai muusta puuselluloosapohjaisesta kuidusta.Taulusieni Visella 408 15X11X4cm , Wulffinkulma.fi-verkkokauppa. Viitattu 10.8.2015.649nro Bostik taulusieni , taidetarvikkeiden verkkokauppa Manner. Viitattu 10.8.2015. Perinteisen taulusienen tehokas käyttö edellyttää vesipistettä luokkahuoneessa tai sen lähellä. Kostean taulusienen sijasta liitutaulun pyyhkimiseen käytetään esimerkiksi huovasta tai solumuovista valmistettua kuivapyyhintä. ==Valkotaulupyyhin== Valkotaulun tussijälkien pyyhkimiseen tarvitaan omanlaisiaan valkotaulunpyyhkimiä, joiden pyyhkimispinta voi olla kerroksittainen: päällikerros irrotetaan, kun sen pyyhkimiskyky on heikentynyt.Taulupyyhkimet/Taulupyyhin_Office_Eraser&naytasivu;=1757&id;=922&saitti;=ofitec Valkotaulupyyhin, jossa 15 pyyhinpintaa, Ofitec-verkkokauppa. Viitattu 10.8.2015. Joitakin malleja voidaan säilyttää teräslevypohjaisen valkotaulun pinnassa magneettikiinnityksen avulla.ESSELTE Valkotaulupyyhin, magneettinen, Pitney Bowes -verkkokauppa. Viitattu 10.8.2015. ==Lähteet== Luokka:Puhdistusvälineet Luokka:Opetustekniikka Luokka:Toimistovälineet
Yrjö Salmela

Yrjö Salmela -nimisiä henkilöitä ovat: * Yrjö Salmela (1904–1984), suomalainen kauppias, kultaseppä ja kauppaneuvos * Yrjö Salmela, oik. Veikko Wainio (1894–1972), suomalainen lehtori, kouluneuvos, IKL:n kansanedustaja ja kirjailija.
Jensen Interceptor (1950)

Jensen Interceptor oli englantilaisen Jensen Motorsin vuosina 1950 - 57 valmistama nopea ja voimakas grand tourer. Kyseessä oli jo koripajan toinen automalli II-maailmansodan päättymisen jälkeen. Jensen käytti myöhemmin samaa mallinimeä, 1960- ja 70-luvuilla valmistettujen malliensa yhteydessä. == Yleistä == Interceptor tuotiin markkinoille aluksi kaksiovisena, neljän hengen avomallina. Käsityönä tehdyn korin rakenteena on puinen kehikko, verhouspellit ovat terästä ja alumiinia. Esimerkkinä auton korkeasta varustelutasosta voi toimia avomallin Perspex-kovamuovista valmistettu takaikkuna, joka käsikäyttöistä kattoa avattaessa pudotetaan alas omaan säilytystilaansa. Vuonna 1952 avomallin rinnalle tuotiin kiinteästi asennetulla tekstiilikatolla varustettu fixed head sports saloon, lisäksi mallista on valmistettu neljä sedanca-versiota. Interceptoreita valmistui kaikkiaan 88 kappaletta, joista 32 convertible-, 52 saloon- ja neljä sedanca-korisia.The Enthusiasts' Guide to Buying a Classic British Sports Car == Tekniikka == Interceptor perustui Austinin tekniikalle. Mallin voimanlähteenä toiminut 4,0-litrainen rivikuutonen ja sen jatkeena ollut neliportainen vaihteisto olivat peräisin Austin Sheerline -mallista. Alusta oli peräisin Austin A70 -mallisarjasta. Sitä oli kuitenkin modifioitu kasvattamalla akseliväliä alkuperäisestä ja taka-akselin pyörien erillisripustuksella.Graham Robson A-Z of British Cars 1945-80. Herridge & sons. ISBN 978-0-9541063-9-3. Kuusisylinterisen rivimoottorin lisäksi joidenkin yksilöiden keulalle asennettiin Chryslerin Hemi V8 -moottori. Tunnetuin näistä lienee amerikkalaiselle kilpa-ajaja Briggs Cunninghamille vuonna 1953 toimitettu auto. Vientiin, lähinnä USA:han, toimitetut autot varustettiin vasemmanpuoleisella ohjaksella. Austinin tavoin Interceptorin jarrujärjestelmänä oli Girlingin hydraulisten ja mekaanisten jarrujen yhdistelmä, jossa etujarrujen käyttö hoidettiin nesteen voimalla ja takajarruja ohjattiin vaijerikäyttöisesti. Vuodesta 1952 lähtien neliportainen vaihteisto oli mahdollista varustaa valinnaisella ylivaihdeyksiköllä. Interceptorin korvasi vuodelle 1957 markkinoille tuotu Jensen 541 R. ==Lähteet== == Aiheesta muualla == * Simon Cars - Jensen Interceptor 1950 -kuvia Luokka:Jensen Luokka:1950-luvun autot
Pajakanta

Pajakanta () on asutuskeskus Murmanskin alueen Kantalahden piirin Zelenoborskin kunnassa Venäjällä. Se sijaitsee Muurmannin radan varrella lähellä Vienanmeren rantaa 45 kilometriä Zelenoborskista kaakkoon. Asukkaita on 78 henkeä (vuonna 2010). Pajakanta mainitaan ensimmäisen kerran vuonna 1563. Ilmeisesti saamelaisperäistä nimitystä käytettiin syvälle mantereeseen työntyvästä merenlahdesta, joka nykyään tunnetaan nimellä Rugozerskaja lähellä sijaitsevan Rugozero-järven mukaan. Muurmannin radan Karjalan ja Kantalahden työmaat yhtyivät Pajakannassa 3. marraskuuta 1916. Samana päivänä alkoi liikenne Petroskoista Murmanskiin. 1920–1940-luvuilla Pajakannan rautatieaseman lähellä toimi Solovetskin vankileirin metsätyömaa. Asemataajamassa on syntynyt kirjailija Venedikt Jerofejev. Pajakannassa toimii Moskovan valtionyliopiston biologinen tutkimusasema. Asutuksessa on pieni kauppa. Asemalla pysähtyvät Kantalahden ja Louhen väliset paikallisjunat. Sinne on myös tieyhteys Pietarin ja Murmanskin väliseltä M18-valtatieltä. ==Lähteet== Luokka:Kantalahden piiri
Spin-kaiku

Spin-kaiku tarkoittaa ydinmagneettisen resonanssin yhteydessä magnetisaation uudelleen fokusointia, joka kumoaa epähomogeenisessa magneettikentässä tapahtuneen koherenssimenetyksen. Menetelmää hyödynnetään erityisesti magneettikuvauksessa. NMR-virityspulssin jälkeen NMR-signaali vaimenee eksponentiaalisesti materiaalille ominaisen relaksaation vuoksi aikavakiolla T2. Tämä vaimeneminen on irreversiibeliä. Epähomogeenisessa magneettikentässä kentän gradientista aiheutuu kuitenkin eroja spinien presessointinopeuksiin mikä aiheuttaa nopean vaihekoherenssin menetyksen ja signaalin vaimenemisen. Tämä vaimeneminen on luonteeltaan reversiibeliä ja sen aiheuttama vaimeneminen voidaan kumota ja spinit palauttaa takaisin koherenssiin. Tämä ilmiö on spin- kaiku. Spin-kaiku voidaan synnyttää kahdella eri periaatteella, joista käytetään nimityksiä pulssikaiku ja gradienttikaiku. == Pulssikaiun periaate == Spin-kaikuja havaitsi ensimmäisenä Erwin Hahn vuonna 1950 kun hän havaitsi NMR-signaalissa kaiun kahden peräkkäisen 90° RF-pulssin jälkeen. Hän myös selvitti teoreettisesti kaiun syntymekanismin. Teoriaa kehittivät myöhemmin Carr ja Purcell jotka osoittivat että voimakkain kaiku syntyy kun jälkimmäinen, refokusoiva pulssi on suuruudeltaan 180° Pulssikaiku perustuu 180° pulssilla aikaansaatavaan vaiheinversioon: kumuloitunut vaihevirhe käännetään vastakkaismerkkiseksi hetkellä t 90° virityspulssin jälkeen. Koska kunkin spinin vaihe kiertyy edelleen alkuperäisellä nopeudella kaikki spinit palaavat keskenään samaan vaiheeseen hetkellä 2t. Oheinen animaatio havainnollistaa tapahtumien kulkua. ==Gradienttikaiku== Gradienttikaiku perustuu ohjattavalla gradienttikentällä aikaan saatavaan taajuusinversioon. Gradienttikaiku voidaan generoida systeemissä, jonka perusmagneettikenttä on homogeeninen mutta siihen on lisätty erillinen ohjattava gradienttikenttä. Tällöin 90° virityspulssin jälkeen spinit menettävät gradientin vaikutuksesta koherenssin aivan kuten pulssikaiun tapauksessakin. Hetkellä t gradienttikenttä käännetään vastakkaismerkkiseksi, jolloin gradienttikentän aiheuttamat presessionopeuserot kääntyvät vastakkaismerkkisiksi alkutilanteeseen nähden. Tästä aiheutuu, että spinit palaavaat keskenään samaan vaheeseen hetkellä 2t. Tässä menetelmässä siis gradientin kääntö korvaa inversiopulssin. == Lähteet == == Aiheesta muualla == Luokka:Kvanttimekaniikka Luokka:Spektroskopia
Dvalin

Dvalin tai Dvalinn on skandinaavisessa mytologiassa kääpiö, joka keksi riimukirjoituksen. Dvalin on myös taitava seppä. Hän valmisti Siville kauniin kultaisen peruukin Lokin leikkaamien hiusten tilalle. Dvalin takoi lisäksi Odinin Gungnir-keihään ja Skidbladnir-laivan. Hervörin saagassa Dvalinn ja Durinn takovat taikamiekka Tyrfingin kuningas Sigrlamille (Svafrlam). == Lähteet == Luokka:Skandinaavisen mytologian kääpiöt
Jukka Behm

Jukka Behm (s. 13. marraskuuta 1973 Riihimäki) on suomalainen kirjailija ja toimittaja. Hänen esikoisromaaninsa Dr. Mumbai voitti Tammen ja Bonnierin pohjoismaisen romaanikilpailun vuonna 2007. Kirja on käännetty ruotsiksi ja norjaksi. Muita Behmin romaaneja ovat Matkoilla (2009), Intiaan sijoittuvat dekkarit Lahjoja norsujumalalle (2013) ja Viallinen valkaisuvoide (2016) sekä viidesläisestä uskonyhteisöstä kertova Eikä yksikään joka häneen uskoo (2018), joka oli Nuori Aleksis -palkintoehdokkaana 2019. Behmin nuortenromaani Pehmolelutyttö (2017) voitti Werner Söderström Osakeyhtiön ja WSOY:n kirjallisuussäätiön Tuhat ja yksi tarinaa nuoruudesta -kirjoituskilpailun ja oli lasten- ja nuortenkirjallisuuden Finlandia-palkintoehdokas. Myös Behmin nuortenromaani Ihmepoika Leon (2023) oli Finlandia-ehdokkaana ja sai Topelius- palkinnon 2024. Behm on julkaissut myös novelleja eri kokoelmissa sekä tietokirjoja kuten Taskuvaippa ja vauvaradio (2007), Kouvola - Tunnelmia (2014) ja Meijerimies (2018). Behm asuu Kouvolassa. ==Tuotantoa== * Dr. Mumbai (2007) * Matkoilla (2009) * Lahjoja norsujumalalle (2013) * Viallinen valkaisuvoide (2016) * Pehmolelutyttö (2017) * Eikä yksikään joka häneen uskoo (2018) * Ja Jumala kulki yli maan (2022) * Ihmepoika Leon (2023) * Enkelin nyrkki (2024) == Lähteet == == Aiheesta muualla == *Virallinen nettisivusto *Virallinen blogi Luokka:Vuonna 1973 syntyneet Luokka:Suomalaiset kirjailijat Luokka:Suomalaiset toimittajat Luokka:Elävät henkilöt
Aleksi Kirjonen

Aleksi Kirjonen (s. 29. toukokuuta 1993 Porvoo) on suomalainen vammaisurheilija, joka kilpailee keihäänheitossa, kiekonheitossa ja kuulantyönnössä. Kirjosen jalat ovat olleet toiminnattomat syntymästä asti ja hän onkin pyörätuolissa.http://www.paralympic.org/athletes/biographies Kirjonen edustaa Espoon Tapioita ja hänen valmentajanaan toimii Markku Niinimäki. Kirjonen kilpailee F56-luokassa. Kirjonen saavutti MM-pronssia kuulantyönnöstä vuoden 2013 MM-kilpailuista Lyonista. EM-kilpailuista hänellä on kultaa keihäänheitosta vuodelta 2014, pronssia samalta vuodelta kuulantyönnöstä ja keihäspronssia vuodelta 2014 sekä pronssia kuulantyönnöstä vuodelta 2016 Kirjonen oli mukana vuoden 2012 kesäparalympialaisissa Lontoossa, jossa hän oli kuulantyönnössä 11:s ja keihäänheitossa 12:s.http://aleksikirjonen.com/index.php/aleksi Kirjonen on myös ensimmäinen eurooppalainen henkilö, joka on tehnyt takaperinvoltin pyörätuolilla Tempuillaan hän haluaa viedä eteenpäin rajoitteet ovat vain omassa päässä sanomaa ja kannustaa muita liikkumaan ja kuuntelemaan unelmiaan. Kirjonen on opiskellut liikuntaneuvojaksi liikuntakeskus Pajulahdessahttp://aleksikirjonen.com/ == Lähteet == *http://tfp.fi/ *http://www.hs.fi/urheilu/a1432350932122 *http://www.iltasanomat.fi/muutlajit/art-1430960593841.html === Viitteet === Luokka:Suomalaiset vammaisurheilijat Luokka:Suomalaiset keihäänheittäjät Luokka:Suomalaiset kuulantyöntäjät Luokka:Vuonna 1993 syntyneet Luokka:Elävät henkilöt
Anita Márton

Anita Márton (s. 15. tammikuuta 1989 Szeged) on unkarilainen kuulantyöntäjä ja olympiamitalisti. 172 senttimetriä pitkä ja 90 kilogrammaa painava Márton edustaa Békéscsabai AC:tä.http://www.european- athletics.org/athletes/group=m/athlete=131638-marton-anita/index.html Márton oli mukana vuoden 2012 kesäolympialaisissa Lontoossa, jossa hän jäi karsintaan.http://www.sports-reference.com/olympics/athletes/ma/anita- marton-1.html Vuoden 2016 kesäolympialaisissa Márton saavutti pronssia työntäen uudeksi Unkarin ennätykseksi 19,87. MM-kilpailuissa Márton on ollut mukana viidesti, saavuttaen parhaimmillaan hopeaa Lontoossa 2017 tuloksella 19,49. Vuonna 2015 Pekingissä hän oli neljäs silloisella Unkarin ennätyksellä 19,48. Márton sai hopeaa Amsterdamin EM-kilpailuissa 2016 tuloksella 18,72. Vuoden 2014 EM-kilpailuista Zürichistä hän saavutti pronssia, jälleen silloisella maansa ennätyksellä 19,04. Helsingin EM-kilpailuissa 2012 hän oli seitsemäs. Vuoden 2015 sisäratojen EM-kilpailuissa Márton otti kultaa tuloksella 19,23, joka oli tuolloin sisäratojen Unkarin ennätys. Hän sijoittui sisäratojen EM-kilpailuissa neljänneksi Pariisissa 2011 ja sisäratojen MM- kilpailuissa kuudenneksi Sopotissa 2014. Vuoden 2016 sisäratojen MM- kilpailuista Portlandista Márton saavutti hopeaa uudella maansa sisäratojen ennätyksellä 19,33. Sisäratojen EM-kilpailuissa Belgradissa 2017 Márton voitti kultaa tuloksella 19,28. Hän voitti sisäratojen maailmanmestaruuden Birminghamissa 2018 Unkarin ennätystuloksella 19,62. Hän sai Glasgow'n EM- hallikilpailuissa 2019 pronssia tuloksella 19,00. Saman vuoden Dohan MM- kilpailuissa hän sijoittui viidenneksi. Vuonna 2021 käydyissä Tokion olympialaisissa hän karsiutui loppukilpailusta. Vuoden 2011 alle 23-vuotiaiden EM-kilpailuista Ostravasta Márton saavutti pronssia kiekonheitosta. == Henkilökohtaiset ennätykset == === Ulkoradat === Laji Tulos Paikka Päivä Kuulantyöntö 19,87 m NR Rio de Janeiro 12. elokuuta 2016 Kiekonheitto 60,94 m Budapest 4. syyskuuta 2016 === Sisäradat === Laji Tulos Paikka Päivä Kuulantyöntö 19,62 m NR Birmingham 2. maaliskuuta 2018 == Lähteet == Luokka:Unkarilaiset kuulantyöntäjät Luokka:Unkarilaiset olympiamitalistit Luokka:Vuonna 1989 syntyneet Luokka:Elävät henkilöt
Jeffrey Schlupp

Jeffrey ”Jeff” Schlupp (s. 23. joulukuuta 1992 Hampuri, Saksa) on saksalaissyntyinen ghanalainen jalkapalloilija, jonka seura on Englannin valioliigassa pelaava Crystal Palace FC. Vasenjalkainen Schlupp on pelipaikaltaan vasen laitalinkki, mutta uransa hän aloitti hyökkääjänä.http://www.transfermarkt.co.uk/jeffrey- schlupp/profil/spieler/157506#subnavi Schlupp kuuluu myös Ghanan jalkapallomaajoukkueeseen. == Ura == === Seurajoukkueura === Schlupp debytoi Leicester Cityn edustusjoukkueessa kaudella 2010–2011, kun seura pelasi Englannin mestaruussarjassa. Keväällä 2011 hän oli lainalla Englannin ykkösliigan Brentford FC:ssä, jossa hän teki yhdeksässä pelissä kuusi maalia. Kaudella 2013–2014 Leicester voitti Mestaruussarjan mestaruuden ja nousi Valioliigaan kaudeksi 2014–2015. Schlupp teki valioliigadebyyttinsä elokuussa 2014 Evertonia vastaan.http://www.transfermarkt.co.uk/jeffrey- schlupp/leistungsdatenverein/spieler/157506 Avausmaalinsa hän teki saman vuoden lokakuussa Burnley FC:n verkkoon. Kaudella 2014–2015 Schlupp teki 32 ottelussa kolme maalia. Seuraavalla kaudella hän pelasi 24 valioliigaottelua, joista 14 avauskokoonpanossa, ja teki yhden maalin Leicesterin voittaessa valioliigan mestaruuden. Schlupp pelasi syyskaudella 2016 kolmessa Mestarien liigan ja neljässä Valioliigan ottelussa. Hän siirtyi Valioliigan Crystal Palaceen 13,8 miljoonalla eurolla tammikuussa 2017. Hän on pelannut Palacessa kesäkuun 2023 loppuun mennessä 179 liigaottelua ja tehnyt 16 maalia. === Maajoukkueura === Saksassa ghanalaisille vanhemmille syntynyt Schlupp sai valita maajoukkueensa synnyinmaansa, vanhempiensa kotimaan ja Englannin, jossa hän oli pitkään pelannut, väliltä. Hän debytoi Ghanan jalkapallomaajoukkueessa marraskuussa 2011 ystävyysottelussa Gabonia vastaan. Avausmaali syntyi kesäkuussa 2014 Afrikan-mestaruuskarsintaottelussa Mauritiusta vastaan. == Saavutukset == Leicester City * Englannin Valioliiga: mestaruus 2015-2016 * Englannin mestaruussarja: voitto 2013-2014 == Lähteet == == Aiheesta muualla == Luokka:Ghanalaiset jalkapalloilijat Luokka:Vuonna 1992 syntyneet Luokka:Elävät henkilöt